রাজধানীর ঢাকার গোড়ান এলাকার ‘৭৮১’ দিয়ে শুরু প্রায় এক হাজার ৭০০ টেলিফোনের নম্বর বদলে গেছে আট ডিজিটে। সাত ডিজিটের এসব নম্বরের প্রথম তিন ডিজিটে ‘৭৮১’ এর পরিবর্তে বসবে ’৪৭২৯’। শেষ চার ডিজিট থাকবে আগের মতই। গতকাল (বৃহস্পতিবার) মধ্যরাতের পর থেকে পর্যায়ক্রমে এসব নম্বর বদলে দেওয়া হচ্ছে বলে বাংলাদেশ টেলিকমিউনিকেশন কোম্পানি-বিটিসিএলের এক সংবাদ বিজ্ঞপ্তিতে জানানো হয়। বিটিসিএলের ‘৭২৭৫৫৫৫’ অথবা ‘০১৫৫০১৫১৮০৫’ নম্বরে যোগাযোগ করে নম্বর পরিবর্তন সংক্রান্ত তথ্য জানতে পারবেন গ্রাহকরা।